Document ID: /roh_data/filtered/fineweb-2-filterrobots_roh.jsonl.gz/68776

A Cuira hai dà dumengia las 11:30 in grev accident dad auto. Ina dunna dad 81 onns charrava ensemen cun ses um da 98 onns en direcziun Trimmis. Da manaivel d'in bain puril è ella collidada cun in silo. L'auto è vegnì donnegià uschè fitg che las forzas da salvament han stuì liberar las duas persunas or da l'auto. Tenor la polizia èn ellas vegnidas transportadas en l'Ospital chantunal a Cuira. L'um è sa blessà grevamain.
RTR novitads 15:00